2022.10.4.
HU
Az Európai Unió Hivatalos Lapja
C 381/7
Összefonódás előzetes bejelentése (Ügyszám M.10873 - SANLAM / ALLIANZ / SANLAM ALLIANZ AFRICA JV) Egyszerűsített eljárás alá vont ügy (EGT-vonatkozású szöveg)
(2022/C 381/06)
1.
2022. szeptember 27-én a Bizottság a 139/2004/EK tanácsi rendelet (1) 4. cikke szerint bejelentést kapott egy tervezett összefonódásról.
E bejelentés az alábbi vállalkozásokat érinti: –
Sanlam Limited (a továbbiakban: Sanlam, Dél-Afrika),
–
Allianz SE (a továbbiakban: Allianz, Németország),
–
Sanlam Allianz Africa Proprietary Limited (a továbbiakban: Sanlam Allianz Africa, Dél-Afrika), egy újonnan alapított közös vállalkozás.
A Sanlam és az Allianz az összefonódás-ellenőrzési rendelet 3. cikke (1) bekezdésének b) pontja és 3. cikkének (4) bekezdése értelmében közös irányítást fognak szerezni a Sanlam Allianz Africa felett.
Az összefonódásra újonnan alapított közös vállalkozásban szerzett részesedés útján kerül sor.
2.
Az érintett vállalkozások üzleti tevékenysége a következő:
–
a Sanlam egy nemzetközi pénzügyi szolgáltató csoport, amely több biztosítóból, pénzügyi szolgáltatóból és más pénzügyi intézményekből áll,
–
az Allianz egy globális integrált pénzügyi szolgáltató csoport, amely életbiztosítási és nem-életbiztosítási, valamint vagyonkezelési termékekkel foglalkozik.
3.
A Sanlam Allianz Africa a Sanlam és az Allianz pánafrikai közös vállalkozásaként fog működni az élet- és általános biztosítás területén; a Sanlam gazdálkodó egységekkel fog hozzájárulni a közös vállalkozáshoz, melyeken keresztül biztosítási és vagyonkezelési tevékenységeit végzi Angolában, Beninben, Botswanában, Burkina Fasóban, Kamerunban, Kongóban, Gabonban, Ghánában, Guineában, Elefántcsontparton, Kenyában, Madagaszkáron, Malawiban, Maliban, Mauritiuson, Marokkóban, Mozambikban, Namíbiában, Nigerben, Nigériában, Ruandában, Szenegálban, Dél-Afrikában, Tanzániában, Togóban, Ugandában és Zambiában; az Allianz gazdálkodó egységekkel fog hozzájárulni a közös vállalkozáshoz, melyeken keresztül biztosítási tevékenységeit végzi Burundiban, Kamerunban, Egyiptomban, Ghánában, Elefántcsontparton, Kenyában, Madagaszkáron, Mauritiuson, Marokkóban, Nigériában, Szenegálban, Tanzániában és Ugandában. 4.
A Bizottság előzetes vizsgálatára alapozva megállapítja, hogy a bejelentett összefonódás az összefonódás-ellenőrzési rendelet hatálya alá tartozhat, a végleges döntés jogát azonban fenntartja.
A Bizottság a 139/2004/EK tanácsi rendelet szerinti egyes összefonódások kezelésére vonatkozó egyszerűsített eljárásról szóló közleménye (2) szerint az ügyet egyszerűsített eljárásra utalhatja. 5.
A Bizottság felhívja az érdekelt harmadik feleket, hogy az összefonódás kapcsán esetlegesen felmerülő észrevételeiket nyújtsák be a Bizottságnak.
Az észrevételeknek a közzétételt követő tíz napon belül kell a Bizottsághoz beérkezniük.
Az alábbi hivatkozási számot minden esetben fel kell tüntetni: M.10873 - SANLAM / ALLIANZ / SANLAM ALLIANZ AFRICA JV (1) HL L 24., 2004.1.29., 1. o. (az összefonódás-ellenőrzési rendelet).
(2) HL C 366., 2013.12.14., 5. o.